નવરાત્રી સંગીત અને નૃત્યનો તહેવાર છે, પરંતુ મુંબઇમાં આ તહેવાર કંઇક અલગ રીતે ઉજવાયો હતો. મુંબઇના મલાડમાં આવેલ રાજમહલ બેન્ક્વેટમાં ખેલૈયાઓએ 'સાયલન્ટ ગરબા'નો આનંદ માણતા નજરે પડ્યા હતા. તમને થશે કે, 'સાયલન્ટ ગરબા' એટલે શું વળી? 'સાયલન્ટ ગરબા' એટલે અહીં મોટા અવાજે સ્પીકર પર કોઇ ગરબા નહોતા વાગતા, પરંતુ દરેક રમાનારાએ પોતાના કાનમાં હેડફોન્સ રાખ્યા હતા અને સૌ પોતાને ગમતા સંગીતના તાલે નાચી રહ્યા હતા.